Adatok importálása Mozilla Thunderbirdből.
Andre Klapper
ak-47@gmx.net

# Mozilla

Válassza a Fájl Importálás menüpontot.

Az Importáló típusa lapon válassza az Egyetlen fájl importálása menüpontot.

Nyissa meg azt a mappát, ahol a Thunderbirt az adatait tárolja. Linux rendszereken a Thunderbird fájljai a rejtett $HOME/.thunderbird/12345678 könyvtárban találhatók. A 12345678 egy véletlen karaktersorozatot jelöl. Ha nem látja a .thunderbird könyvtárat, akkor kapcsolja be a rejtett fájlok megjelenítését a fájlválasztó ablakban.

Ha leveleket szeretne importálni a Thunderbirdből, akkor nyissa meg a Mail/Local Folders (helyi postafiókok esetén) vagy az ImapMail/kiszolgálónév (távoli postafiókok esetén) könyvtárat. A kiszolgálónév a távoli levélkiszolgáló címe lesz. A kiterjesztés nélküli fájlok tartalmazzák az üzeneteket (nem a .msf fájlok).

Ha szeretne Thunderbird/Lightning naptáradatokat importálni, akkor előbb exportálja a Thunderbirdből az eseményeket .ical/.ics fájlként, majd importálja ezeket a fájlokat az Evolutionbe. Ez azért szükséges, mert a Thunderbird a naptáradatokat nem szabványos formátumú adatbázisban tárolja.

A fájl típusa automatikusan meghatározásra kerül.

Válassza ki az importált adatok célját (például a mappát vagy naptárat az Evolutionben).

Ismételje az importálási lépéseket, amíg nem importálta az összes adatát.