Levelek olvasásakor időt spórolhat ezekkel a gyorsbillentyűkkel.
Andre Klapper
ak-47@gmx.net
Novell, Inc

# Gyorsbillentyűk használata levelek olvasásakor

# E-mail megjelenítése

A levelező ablakban a leveleket az üzenetlistában kiválasztva olvashatja. Ha a levelet saját ablakban szeretné látni, akkor kattintson rá duplán, nyomja meg az Enter billentyűt, vagy nyomja meg a Ctrl O kombinációt.

# Navigáció egy üzenetben

A levelek olvasásakor megnyomhatja a szóközt a következő oldal, vagy a Backspace az előző oldal megjelenítéséhez. Győződjön meg róla, hogy a billentyűket akkor nyomja meg, amikor az üzenetlista van fókuszban.

# Navigáció az üzenetlistán lévő mappában

Az üzenetlistában a nyílbillentyűk használatával navigálhat.

# Navigáció a mappa olvasatlan levelei közt az üzenetlistában

A következő vagy előző olvasatlan üzenetre lépéshez nyomja meg a pont (.) vagy vessző (,) billentyűt. Egyes billentyűzeteken ezeket a > és < szimbólumok is jelölik, így egyszerűen megjegyezhető, hogy ezekkel előre és hátra lépkedhet az üzenetlistában. Használhatja a jobb szögletes zárójelet (]) a következő olvasatlan üzenet, és a bal szögletes zárójelet ([) a következő olvasatlan üzenet elérésére is.

# Navigáció az olvasatlan üzenetekben mappák között

Az összes mappa olvasatlan üzenetein egyszerűen végiglépkedhet a szóköz használatával.

Ha a levelezőablakban van, akkor a szóköz billentyű a következőképpen viselkedik:

Az első megnyomásakor a következő olvasatlan levélre viszi.

Ha a levél egy képernyőnél hosszabb, akkor a szóköz úgy működik, mint a Page Down.

Ha a szóközt az oldal aljának elérése után nyomja meg, akkor a következő olvasatlan üzenetre viszi.

Ha nincs több olvasatlan levél a postafiókban, akkor a szóköz megnyomása a következő mappa következő olvasatlan levelére viszi.

Ha több mappába is érkeznek új üzenetek, akkor a szóköz a mappák közt vált. Ez a szolgáltatás lehetővé teszi, hogy a következő olvasatlan levélre úgy válthasson át, hogy nem kattint a mappára.