Találkozómeghívások küldése.
Andre Klapper
ak-47@gmx.net
Novell, Inc

# Találkozómeghívások küldése

Amikor találkozót (csoporttalálkozót) hoz létre, a résztvevőket különböző kategóriákba sorolhatja, mint például „levezető” vagy „szükséges”. A találkozó részleteinek mentésekor minden résztvevő kap egy e-mailt a találkozó információival, ez lehetővé teszi a visszajelzést is.

Ha nincs szüksége a részvételi visszajelzésre az esemény tervezésekor, és inkább csak bejelenti az eseményt, akkor kattintson jobb gombbal a találkozóra, és válassza a Továbbítás iCalendar-ként menüpontot. Ez megnyit egy új e-mailt, mellékelve az esemény értesítését bejelentésként. A címzettek egy kattintással hozzá tudják adni az eseményt naptárukhoz, de nem küldenek automatikusan e-mailt Önnek arról, hogy tervezik-e a részvételt.

Találkozók ütemezése:

Válassza a Fájl Új Találkozó menüpontot.

Ha több e-mail fiókja van, akkor a Szervező mezőben válassza ki a használni kívántat.

Válasszon egy naptárt a Naptár legördülő menüből.

Amennyiben szeretne másokat meghívni, az e-mail címük hozzáadásához nyomja meg a Hozzáadás gombot.

Kattintson a Nézet menüre a menüsoron a Típus, Szerep, Állapot és az RSVP mezők megjelenítéséhez vagy elrejtéséhez.

Írjon be egy rövid összegzést az Összefoglaló mezőbe.

(Opcionális) Írjon be egy helyet a Hely mezőbe.

Ha egész napos eseménnyé szeretné tenni az eseményt, akkor válassza a Beállítások Egész napos esemény menüpontot, vagy nyomja meg az Egész napos esemény gombot az eszköztáron.

Válassza ki a dátumot és időt.

Ha az esemény nem egész napos, válassza az Ettől lehetőséget a kezdési idő kiválasztásához, vagy az Eddig lehetőséget az esemény befejezési idejének megadásához.

(Opcionális) A Leírás mezőbe írja be az esemény leírását.

A résztvevők időbeosztás-információinak lekéréséhez nyomja meg az eszköztáron az Időbeosztás gombot, vagy válassza a Beállítások Időbeosztás menüpontot.

Kattintson a Mentés gombra a találkozó mentéséhez.

A címzettek kapni fognak egy e-mailt, a meghívóval az eseményére.

Emellett beállíthat az eseményhez időzónát, kategóriát, emlékeztetőt, ismétlődést vagy besorolást, valamint mellékletet is csatolhat.

Az Evolutionben csak egy szervezője lehet a találkozónak, és csak ez az egy szervező adhat résztvevőket a találkozóhoz. A szervező megváltoztatható ugyan, de nem ez az ajánlott módszer új résztvevők meghívásához. Ha Ön nem szervező és meg szeretne hívni egy új résztvevőt, akkor továbbítsa a találkozó szervezőjétől kapott meghívólevelet a további résztvevőknek.