Απάντηση λαμβανόμενου μηνύματος.
Andre Klapper
ak-47@gmx.net
Novell, Inc
Δημήτρης Σπίγγος
dmtrs32@gmail.com 2012, 2013, 2014

# Απάντηση σε μήνυμα

# Απάντηση σε μηνύματα αλληλογραφίας

Για να απαντήσετε σε ένα μήνυμα, επιλέξτε το μήνυμα για απάντηση στη λίστα μηνυμάτων και πατήστε το κουμπί απάντηση στην εργαλειοθήκη, ή δεξί κλικ μέσα στο μήνυμα και επιλέξτε απάντηση στον αποστολέα. Αυτό ανοίγει τη σύνταξη μηνυμάτων. Τα πεδία προς: και θέμα: είναι ήδη συμπληρωμένα, παρόλο που μπορείτε να τα αλλάξετε αν θέλετε. Επιπλέον, το πλήρες κείμενο του παλιού μηνύματος εισάγεται στο νέο μήνυμα, είτε με γκρίζα γράμματα και μια γαλάζια γραμμή στο πλάι (για προβολή HTML) είτε με το χαρακτήρα > πριν από κάθε γραμμή (για απλή προβολή κειμένου), δείχνοντας ότι είναι μέρος του προηγούμενου μηνύματος.

Αν διαβάζετε ένα μήνυμα με πολλαπλούς αποδέκτες, μπορείτε να χρησιμοποιήσετε το απάντηση σε όλους αντί για απάντηση. Αν υπάρχει μεγάλος αριθμός ανθρώπων στα πεδία κοινοποίηση: ή προς:, αυτό μπορεί να σας γλιτώσει αρκετό χρόνο.

# Χρήση του γνωρίσματος απάντηση σε όλους

Η Σουζάνα στέλνει ένα μήνυμα σε έναν πελάτη και στέλνει αντίγραφα στον Τίμο και σε μια εσωτερική εταιρική λίστα ταχυδρομείου. Αν ο Τίμος θέλει να σχολιάσει για να το διαβάσουν όλοι, χρησιμοποιεί το απάντηση σε όλους, αλλά αν θέλει μόνο να πει στη Σουζάνα ότι συμφωνεί μαζί της, χρησιμοποιεί το απάντηση. Η απάντησή του δε φτάνει σε κανέναν από όσους η Σουζάνα είχε βάλει στη λίστα κρυφής κοινοποίησης, επειδή η λίστα αυτή δε μοιράζεται με κανέναν.

Αν γραφτείτε σε μια λίστα ταχυδρομείου και θέλετε η απάντησή σας να πάει μόνο στη λίστα αντί στον αποστολέα, επιλέξτε απάντηση στη λίστα αντί για απάντηση ή απάντηση σε όλους.

# Συντομεύσεις πληκτρολογίου

Ενέργεια | Πλήκτρα συντόμευσης
Απάντηση στον αποστολέα | Ctrl R
Απάντηση στη λίστα αλληλογραφίας | Ctrl L
Απάντηση σε όλους | Shift Ctrl R

# Προεπιλεγμένες ρυθμίσεις

Οι προεπιλεγμένες ρυθμίσεις για απάντηση και προώθηση μπορούν να αλλαχθούν στο επεξεργασία προτιμήσεις προτιμήσεις σύνταξης γενικά απαντήσεις και προωθήσεις τεχνοτροπία απάντησης.