Hogyan állítható be a nemkívánatos levélszemét kezelése?
Andre Klapper
ak-47@gmx.net
Patrick O'Callaghan
Pete Biggs
April Gonzales
loonycookie@gmail.com
Novell, Inc

# Levélszemét beállításai

# Eszközök

Az Evolution lehetővé teszi a nem kívánt levélszemét keresését a Bogofilter vagy SpamAssassin eszközökkel. Ezen eszközök használatához telepítenie kell azokat a disztribúciója csomagkezelő eszközével.

Szükség lehet a Bogofilter vagy SpamAssassin csomagok egyikének telepítésére.

A Bogofilter telepítése

A SpamAssasin telepítése

A SpamAssassin előre megadott szabályok halmazának használatával működik, így a levélszemetet azonnal felismeri. A Bogofilter nem tartalmaz ilyen alapértelmezett szabályokat, így a telepítése után nem fog felismerni semmit. A megfelelő működéséhez előbb be kell tanítania. Tanítással a SpamAssassin működése is módosítható.

# Levélszemét mappa

A levélszemétként (akár saját kezűleg, akár a SpamAssassin vagy Bogofilter használatával automatikusan) megjelölt üzenetek áthelyezésre kerülnek a Levélszemét mappába.

# Levélszemét beállításai

A jelen oldalon ismertetett levélszemét-kezelési lehetőségek csak a POP és helyi kézbesítésű fiókok esetén érhetők el. IMAP fiókok használata esetén nézze meg az Evolution beállításait a Szerkesztés Beállítások Postafiókok Szerkesztés Fogadás beállításai alatt.

A levélszemét beállításaival módosíthatja, hogy az Evolution hogyan kezeli a levélszemetet:

Válassza a Szerkesztés Beállítások menüpontot, vagy nyomja meg a Shift Ctrl S kombinációt.

Válassza a Levelezés beállításai ikont.

Lépjen a Levélszemét lapra. Itt megadhatja a következőket:

Levélszemét keresése beérkezett levelekben.

Levélszemét törlése kilépéskor, és a levélszemét törlésének gyakorisága.

Levélszemét keresése egyéni fejlécekben.

Ne jelölje meg az üzeneteket szemétként, ha a feladó a címjegyzékében van.

Az alapértelmezett levélszemét-bővítmény.

A Bogofilter és a SpamAssassin beállításai.

További információkért, vagy a Bogofilter vagy a SpamAssassin beállításával kapcsolatos konkrét válaszokért nézze meg a Bogofilter vagy a SpamAssassin angol nyelvű Gyakori kérdések oldalát.