Névjegyek keresése.
Max Vorobuov
vmax0770@gmail.com
Andre Klapper
ak-47@gmx.net
Novell, Inc

# Névjegyek keresése

# Keresés egyetlen névjegyben

A megjelenített névjegyben való szövegkereséshez válassza a Szerkesztés Keresés névjegyben menüpontot.

# Keresés minden névjegyben

## Gyors keresés

A Névjegyek nézetben gyorsan kereshet névjegyeket a kategória vagy a névjegy információi alapján.

Keresés a névjegy információi alapján:

A legördülő lista kibontásához kattintson a keresés ikonra.

Válassza ki a keresési feltételt a listából.

Adja meg a keresendő szöveget, és nyomja meg az Enter billentyűt.

Az Evolution megjeleníti a találatokat.

Keresés kategória alapján:

Kattintson a Megjelenítés legördülő listára.

Válassza ki a kategóriát a listából.

Az Evolution megjeleníti a találatokat.

Ha több keresési feltételt szeretne beállítani, akkor használja a Speciális keresést (lásd alább).