Keresőmappa beállítása.
Andre Klapper
ak-47@gmx.net
Novell, Inc

# Keresőmappa létrehozása

Válassza a Szerkesztés Keresőmappák menüpontot, vagy kattintson a jobb egérgombbal a levélre, és válassza a Szabály létrehozása menüpontot. Ezután válassza ki a keresőmappa alapjául szolgáló feltételeket, vagy ha keresést végzett, akkor válassza a Keresés Keresőmappa létrehozása a keresésből menüpontot.

Nyomja meg a Hozzáadás gombot.

Írjon be egy nevet a Szabály neve mezőbe.

Adja meg a szabály feltételeit. Minden feltételhez elsőként válassza ki a levél ellenőrzendő részét, majd adja meg az összehasonlítást.

Az elérhető feltételekkel kapcsolatos további információkért lásd a Használható keresőmappa-feltételek szakaszt.

Ha több feltételt szeretne meghatározni, akkor az Elemek keresése alatt adja meg, hogy a feltételek közül bármelyiknek vagy mindegyiknek kell-e illeszkednie, nyomja meg a Feltétel hozzáadása gombot, és ismételje meg az előző lépést.

Válassza ki a keresőmappához használandó mappákat a Keresőmappa-források szakaszban. A lehetőségek:

Az összes helyi mappa:

Minden helyi mappa használata a keresőmappa forrásaként a kiválasztott mappákon túl.

Az összes aktív távoli mappa:

A távoli mappák akkor számítanak aktívnak, ha kapcsolódik a kiszolgálóhoz. Kapcsolódnia kell a levélkiszolgálójához, hogy a keresőmappa az adott forrás leveleit is figyelembe vegye a kiválasztott mappákon túl.

Az összes helyi és aktív távoli mappa:

Minden helyi és aktív távoli mappa használata a keresőmappa forrásaként a kiválasztott mappákon túl.

Megadott mappák:

A megadott mappákat használja a keresőmappa forrásaként. Ebben az esetben nyomja meg a Hozzáadás gombot a mappák kiválasztásához.

Nyomja meg az OK gombot.