Értekezlet hozzáadása.
Andre Klapper
ak-47@gmx.net

# Értekezlet hozzáadása

Válassza a Fájl Új Értekezlet menüpontot, vagy kattintson duplán egy üres helyre a naptárban az Értekezlet ablak megnyitásához. A naptárnézet azon időpontja, amelyre duplán kattintott, megjelenik az új értekezlethez javasolt időpontként. A naptárba közvetlenül is beleírhat, majd később az egérrel húzva módosíthatja az értekezlet hosszúságát.

Ha az Értekezlet ablakot használja:

Válasszon egy naptárt a Naptár legördülő menüből.

Írjon be egy rövid összegzést az Összefoglaló mezőbe.

(Opcionális) Írjon be egy helyet a Hely mezőbe.

Ha egész napos eseménnyé szeretné tenni az eseményt, akkor válassza a Beállítások Egész napos esemény menüpontot, vagy nyomja meg az Egész napos esemény gombot az eszköztáron.

Válassza ki a dátumot és időt.

Ha az esemény nem egész napos, válassza az Ettől lehetőséget a kezdési idő kiválasztásához, vagy az Eddig lehetőséget az esemény befejezési idejének megadásához.

(Opcionális) A Leírás mezőbe írja be az esemény leírását.

Az idő elfoglaltként való megjelenítéséhez válassza a Beállítások Megjelenítés elfoglaltként menüpontot.

Emellett beállíthat az eseményhez időzónát, kategóriát, emlékeztetőt, ismétlődést vagy besorolást, valamint mellékletet is csatolhat.