Küldés több személynek, és a másolat vagy rejtett másolat használata.
Andre Klapper
ak-47@gmx.net
Novell, Inc

# Üzenet küldése több címzettnek

Egy levél több személynek való elküldéséhez a címeket a szerkesztőben vesszőkkel vagy pontosvesszőkkel elválasztva adja meg.

Ha gyakran ír levelet ugyanannak a csoportnak, akkor létrehozhat címlistákat, amelyek segítségével úgy küldhet levelet több személynek, mintha egy címük lenne.

# Címzett-típusok

Az e-mailek három különböző címzett-típussal rendelkezhetnek. A legegyszerűbb a Címzett: szövegmezőben megadni a címet vagy címeket. A Másolat: mezőben olyan címzetteket adhat meg, akik nem elsődleges címzettek, de másolatot kapnak üzenetéről.

A Rejtett másolat: mezőben megadott címek elrejtésre kerülnek a levél többi címzettje elől. Ez akkor használható, amikor sok olyan embernek küld levelet, és ezek nem ismerik egymást, vagy ha a magánszféra védelme valamilyen okból fontos. Ha a Rejtett másolat mező nem látható, akkor válassza ki a Nézet Rejtett másolat mező menüpontot.

# Automatikus kiegészítés

A címek megadásához javasoljuk az Evolution címjegyzékének Automatikus kiegészítés szolgáltatásának használatát. Ezzel gyorsabban és pontosabban adhatja meg a címeket.

# A gombok használata

A címzettek neveinek beírása helyett rá is kattinthat a Címzett:, Másolat: vagy Rejtett másolat: gombokra a címjegyzékében lévő e-mail címek listájának megjelenítéséhez. Válassza ki a címeket, és kattintson a nyílgombokra a megfelelő címoszlopokba (Címzett:, Másolat:, Rejtett másolat:) való mozgatásukhoz.