Betűigazítás és bekezdésformázás módosítása a levélszerkesztőben.
Andre Klapper
ak-47@gmx.net
Novell, Inc

# Szövegformázás egyszerű szöveges formátumban

A szövegformázó eszközök a Tárgy sor alatti eszköztáron találhatók. Ezen kívül a Beszúrás és Formázás menükben is megjelennek.

Az eszköztár ikonjait a buboréksúgók ismertetik, amelyek akkor jelennek meg, amikor a gombok fölé viszi a mutatót.

# Fejlécek és listák:

A felső eszköztár bal oldalán kiválaszthatja a Normál alapértelmezett szövegstílust, vagy a Fejléc 1 és Fejléc 6 közötti értékek egyikét eltérő méretű fejlécek használatához: az 1 a nagyon nagyot, a 6 a nagyon kicsit jelenti. A további stílusok közé tartozik az Előre formázott, amely az előre formázott szövegblokkokat jelentő HTML-címkét használja, valamint három, listákhoz használható felsorolásjel.

A felsorolások jelölésére csillagok helyett például használhatja a Felsorolás stílust a legördülő dobozból. Az Evolution különböző felsorolásstílusokat használ, és képes a sortörések és többszintű behúzás kezelésére.

# Igazítás:

A Fejlécek és Listák legördülő listák melletti három bekezdés ikon ismerős lehet más szövegszerkesztő szoftverekből. A bal oldali ikon a szöveget balra, a középső középre, míg a jobb oldali jobbra igazítja.

# Behúzási szabályok:

A balra mutató nyilat ábrázoló ikon csökkenti a bekezdés behúzását, a jobbra mutató nyilat ábrázoló ikon pedig növeli a behúzását.