Jelzők használata tevékenységekre emlékeztetéshez.
Andre Klapper
ak-47@gmx.net
Novell, Inc

# Nyomon követési jelzők e-mailekhez

Annak érdekében, hogy biztosan ne felejtkezzen el egy üzenetről, használhatja a nyomon követés szolgáltatást.

Válasszon ki legalább egy üzenetet.

Kattintson a jobb egérgombbal az egyik üzenetre.

Válassza a Nyomon követés menüpontot.

Ezt megteheti a levelek kijelölésével, és az Üzenet Megjelölés mint Nyomon követés menüpont kiválasztásával, vagy a Shift Ctrl G kombináció megnyomásával is.

Megnyílik egy ablak, amely lehetővé teszi a jelölő típusának és az esedékesség dátumának beállítását.

A jelölő maga az a tevékenység, amelyre emlékeztetni kívánja magát, például hívás, továbbítás vagy válasz.

Miután hozzáadott egy jelölőt, megjelölheti befejezettként vagy eltávolíthatja azt az üzeneten való jobb kattintással, és a Megjelölés befejezettként vagy Jelölő törlése menüpont kiválasztásával.

Amikor egy megjelölt üzenetet olvas, a jelző állapota megjelenik a tetején a fejlécek előtt. A lejárt levél a következőhöz hasonló üzenetet jeleníthet meg: „Lejárt: Hívás, 2011-11-12 19.24.47”

A jelölők számos módon segíthetik munkája szervezését. Például felvehet egy Jelölőállapot oszlopot az üzenetlistába, és az alapján rendezhet. Ennek alternatívájaként létrehozhat egy keresőmappát, amely megjeleníti a megjelölt leveleket, majd ha kész, törölheti a jelzőket, így a keresőmappa csak jövőbeli határidejű üzeneteket fog tartalmazni.

Ha egyszerűbb módon szeretné magát emlékeztetni a levelekre, akkor megjelenítheti azokat fontosként az üzeneten való jobb kattintással, majd a Megjelölés fontosként menüpont kiválasztásával, vagy az Üzenet Megjelölés mint Fontos menüpont kiválasztásával.