A levelek el nem küldésének lehetséges okai.
April Gonzales
loonycookie@gmail.com

# A levelek nem mennek el

Számos oka lehet annak, hogy a levelek nem kerülnek elküldésre:

Érvénytelen e-mail cím. Ellenőrizze, hogy a címzettként felsorolt összes cím helyes-e. Ha a levél helytelen vagy hibás e-mail címet tartalmaz, akkor nem kerül elküldésre.

Helytelen SMTP-beállítások. Ellenőrizze, hogy a kimenő levelekhez használt beállítások helyesek-e. Hibás kiszolgálócím vagy hitelesítési módszer használata megakadályozhatja a levelek elküldését.

Kapcsolat nélküli állapot. Lehet, hogy az Evolution kapcsolat nélküli módban van. Ellenőrizze a Küldés / Fogadás gombot: ha ki van szürkítve, akkor kapcsolat nélküli módban van. Az online módba váltáshoz válassza a Fájl Munka a hálózatban menüpontot. Ekkor használhatóvá válik a Küldés / Fogadás gomb.