Szinkronizálja az Evolution adatait PDA-kkal és mobiltelefonokkal.
Andre Klapper
ak-47@gmx.net
Novell, Inc

# Az Evolution szinkronizálása más eszközökkel

Jelenleg nincs „egységesen javasolható módszer” a felhasználók számára.

Számos disztribúció tartalmazza a SyncEvolution alkalmazást, amely a SyncML-t támogató eszközökkel együtt használható.

Általában olyan alkalmazások és eszközök használata javasolt, amelyek támogatják az ActiveSync protokollt (mint például a SyncEvolution). A Wikipédiában elérhető a csoportmunka-szoftverek listája.

Ha ezzel a témakörrel kapcsolatban ismer bevált módszereket vagy további információkat, nyugodtan küldjön be egy hibajelentést a GNOME hibakövető rendszerébe (angolul).

# Palm

A PalmPilot(TM)-hoz és Handspring Visorhoz hasonló Palm OS eszközökkel való szinkronizáláshoz több lépés szükséges: elsőként engedélyeznie kell a szinkronizálást. Másodikként a számítógépének fel kell ismernie és el kell érnie PDA-ját. Harmadikként el kell döntenie, milyen szinkronizálási viselkedést szeretne.

## Szinkronizálás engedélyezése

Ha még nem használt PDA-t a számítógépével, akkor be kell állítania azt a Szerkesztés GNOME Pilot szinkronizáció menüpontban. Győződjön meg róla, hogy rendelkezik olvasási és írási jogosultságokkal az eszközön, amely általában a /dev/pilot. Ha ez nem működik, akkor próbálja soros kapcsolat esetén a /dev/ttyS0, vagy USB-kapcsolat esetén a /dev/ttyUSB1 eszközt. Ezeket a jogokat úgy szerezheti meg, ha rendszergazdaként hozzáadja magát az adott eszközcsomópontot birtokló csoporthoz. USB eszköz szinkronizálásához két eszközcsomópont jön létre, a ttyUSB0 és ttyUSB1. A második csomópont használandó az eszköz konfigurálásához.

## Csatornák kiválasztása

Miután a számítógépe és Palm OS eszköze kommunikál, válassza ki a használni kívánt csatornákat a Pilot csatornái szakaszban. A csatornák használatával számos alkalmazással szinkronizálhat adatokat, az Evolution csatornák címkéje EAddress a címjegyzék névjegyeihez, ECalendar a naptárához és ETodo a feladatlistájához.

Nyomja meg az Engedélyezés, majd a Beállítások gombot a csatorna aktiválásakor elvégzendő művelet módosításához. A lehetőségei a csatornától függően változhatnak, de általában a következők:

Letiltva: ne tegyen semmit.

Szinkronizálás: új adatok másolása a számítógépről a kéziszámítógépre, és fordítva. A korábban mindkét rendszeren meglévő, de az egyikről törölt elemek törlése.

Másolás a pilotról: ha új adatok vannak a kéziszámítógépen, akkor azok számítógépre másolása.

Másolás a pilotra: új adatok másolása a számítógépről a kéziszámítógépre.

Válassza ki a kívánt viselkedést minden használandó csatornához. Ha nem biztos a dolgában, akkor használja a Szinkronizálás lehetőséget.

## Információk szinkronizálása

Az alábbi módszerrel szinkronizálhatja adatait a Palm OS eszköze és az Evolution között.

Ha a szinkronizálás előtt menteni kívánja az információkat, akkor készítsen egy másolatot a saját könyvtárában lévő .local/share/evolution mappáról.

Helyezze a kéziszámítógépét a bölcsőjébe, és nyomja meg a HotSync gombot.

Ha a Palm OS 4.0-ás verzióját használja, és a jelszavas védelem be van kapcsolva kéziszámítógépéhez, akkor a szinkronizálás problémákat okozhat. Ha ez történik, akkor próbálja meg kikapcsolni a kéziszámítógép jelszavas védelmét, szinkronizálja a számítógépével, és engedélyezze újra a jelszavas védelmet.

Ezután a Palm OS eszköz szinkronizálni fogja az adatokat az Evolutionnel.