Importálás Microsoft Outlookból.
Andre Klapper
ak-47@gmx.net
Novell, Inc

# Outlook

Ezek a lépések helyileg tárolt adatokra, például POP postafiókokra vonatkoznak. Távoli adatok (például IMAP) esetén ez nem szükséges, mivel az adatok még mindig a kiszolgálón vannak, és nincs szükség a saját kezűleg történő átvitelükre. Ilyen esetben csak állítsa be a megfelelő fiókot az Evolutionben, és az adatok letöltésre kerülnek.

# Előfeltételek Windows alatt

Első lépésként a Microsoft Windows használata során készítse elő üzeneteit importálásra:

Keresse meg az Outlook fájljait (ezek általában .pst vagy .ost kiterjesztésűek):

| Windows 7, Windows Vista | Windows XP
Outlook 2010 | C:\Users\felhasználónév\Dokumentumok\Outlook Fájlok | C:\Documents and Settings\felhasználónév\Dokumentumok\Outlook Fájlok
Outlook 2007 és korábbi | C:\Users\felhasználónév\AppData\Local\Microsoft\Outlook | C:\Documents and Settings\felhasználónév\AppData\Local\Microsoft\Outlook

(A „felhasználónév” helyett saját felhasználónevét használja.)

Másolja az Outlook fájlokat arra a rendszerre vagy partícióra, amelyen az Evolution telepítve van.

Mivel a Windows merevlemeze valószínűleg NTFS formátumú, egyes Linux rendszerek nem képesek azt további szoftverek nélkül olvasni. Egyszerűbb lehet a levélmappákat USB-meghajtóra vagy CD-re másolni.

# Importálás az Evolutionbe

Az utolsó lépéstől függően csatlakoztassa az adatokat tartalmazó lemezt vagy USB-meghajtót, és várjon amíg a fájlkezelő ablaka megnyílik, vagy csatolja a Windows rendszert tartalmazó meghajtóját.

Másolja át az összes levélfájlt a saját mappájába, vagy más kényelmesen elérhető helyre.

Indítsa el az Evolutiont.

Elhagyható: válassza a Fájl Új Levélmappa menüpontot a kívánt mappák létrehozásához.

Válassza a Fájl Importálás menüpontot.

Az Importáló típusa lapon válassza az Egyetlen fájl importálása menüpontot.

Válassza ki az importálni kívánt Outlook (.pst) fájlt.

A fájl típusa automatikusan meghatározásra kerül.

Ha az Outlook személyes mappák (.pst fájlok) importálására szolgáló lehetőség nem érhető el a Fájl Importálás Egyetlen fájl importálása Fájltípus alatt, akkor a disztribúciója nem kapcsolta be ezt a funkciót.

Válassza ki az importált adatok célját (például a mappát az Evolutionben).

Ismételje az importálási lépéseket, amíg nem importálta az összes adatát.