Αλλαγή στοίχισης γραμματοσειράς και μορφοποίησης παραγράφου στην σύνταξη μηνύματος.
Andre Klapper
ak-47@gmx.net
Novell, Inc
Δημήτρης Σπίγγος
dmtrs32@gmail.com 2012, 2013, 2014

# Μορφοποίηση κειμένου σε μορφή απλού κειμένου

Τα εργαλεία μορφοποίησης κειμένου βρίσκονται στην εργαλειοθήκη κάτω από τη γραμμή θέμα. Εμφανίζονται επίσης στα μενού εισαγωγή και μορφοποίηση.

Τα εικονίδια στην εργαλειοθήκη εξηγούνται με συμβουλές οθόνης, οι οποίες εμφανίζονται όταν κρατήσετε τον δείκτη του ποντικιού πάνω από τα κουμπιά.

# Κεφαλίδες και λίστες:

Στο αριστερό άκρο της ανώτερης εργαλειοθήκης, μπορείτε να επιλέξετε κανονικό για την προεπιλεγμένη τεχνοτροπία μορφοποίησης ή κεφαλίδα 1 έως κεφαλίδα 6 για διάφορα μεγέθη κεφαλίδας, από τεράστιο (1) ως μικροσκοπικό (6). Άλλες τεχνοτροπίες περιλαμβάνουν προμορφοποίηση, για να χρησιμοποιηθούν οι ετικέτες της HTML για τα προμορφοποιημένα τμήματα του κειμένου, και τρεις τύπους τελείων για λίστες.

Για παράδειγμα, αντί για χρήση αστερίσκων για να σημειώσετε μια λίστα με τελείες, μπορείτε να χρησιμοποιήσετε την τεχνοτροπία λίστα με τελείες από τη λίστα πτυσσόμενων τεχνοτροπιών. Το Evolution χρησιμοποιεί διαφορετικές τεχνοτροπίες τελειών και χειρίζεται την αναδίπλωση λέξης και πολλαπλά επίπεδα εσοχών.

# Στοίχιση:

Τοποθετημένα δίπλα στις κεφαλίδες και τις πτυσσόμενες λίστες, τα τρία εικονίδια παραγράφου θα πρέπει να είναι οικεία στους χρήστες των περισσότερων εφαρμογών επεξεργασίας κειμένου. Το αριστερό κουμπί στοιχίζει το κείμενό σας στα αριστερά, το κεντρικό κουμπί κεντράρει το κείμενο, και το δεξιό κουμπί στοιχίζει το κείμενο στα δεξιά.

# Κανόνες εσοχής:

Το κουμπί με το βελάκι που δείχνει αριστερά μειώνει την εσοχή μιας παραγράφου και με το βελάκι δεξιά αυξάνει την εσοχή της.