Az Evolution levelező visszaállítása online módba.
Brian Grohe
grohe43@gmail.com
Patrick O'Callaghan

# Miért van az Evolution levelező kapcsolat nélküli módban, ha van internetkapcsolat?

Lehet, hogy az Evolutiont a --offline parancssori kapcsolóval indította a kapcsolat nélküli mód kikényszerítéséhez.

Ha nem ezt tette, és az Evolution normális működése során hirtelen nem csatlakozik a postafiókjaihoz, akkor lehet, hogy véletlenül rákattintott a bal alsó sarokban lévő ikonra. A hálózathoz csatlakozva ez az ikon csatlakoztatott dugaljakhoz hasonlít. Ha a dugaljak nincsenek összekapcsolva, akkor nincs kapcsolat a postafiókjaihoz (és a Küldés / Fogadás gomb is ki van szürkítve). Kattintson az ikonra az állapotának megváltoztatásához.

Ha a probléma továbbra is fennáll, és biztosan nem kattintott az ikonra, de más alkalmazásokból (böngésző, FTP, SSH, ping stb.) eléri a hálózatot, akkor lehet, hogy a hálózati kapcsolat van rosszul beállítva. További információkért nézze meg az asztali környezet súgóját, vagy keresse fel a disztribúciója támogatási fórumait vagy levelezőlistáit.

Az Evolution kényszerített kapcsolat nélküli módja csak a levelezésre vonatkozik, és nem érvényes a névjegyekre és naptárakra.