Fogadás beállításai IMAP+ fiókokhoz.
Andre Klapper
ak-47@gmx.net
Novell, Inc

# IMAP+ fogadási beállításai

# Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Adja meg az e-mail kiszolgáló nevét a Kiszolgáló mezőben, és adja meg a kiszolgálón használt felhasználónevét.

Válassza ki, hogy használni kíván-e biztonságos kapcsolatot (SSL vagy TLS).

Engedélyezze ezt a beállítást, ha a kiszolgáló támogatja.

Az ingyenes webes levelezők általában megadják, hogy ezen beállítások közül melyek használhatók. Ha céges környezetben van, akkor a rendszergazdától kaphat további információkat.

Válassza ki a hitelesítés típusát a Hitelesítés listából, vagy nyomja meg a Támogatott típusok lekérdezése gombot, és az Evolution meghatározza a támogatott hitelesítési mechanizmusokat. Egyes kiszolgálók nem teszik közzé az általuk támogatott hitelesítési mechanizmusokat, így a gomb megnyomása nem garantálja, hogy az elérhető mechanizmusok ténylegesen működni fognak.

Döntse el, hogy az Evolution megjegyezze-e a jelszavát.

# Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha azt szeretné, hogy az Evolution automatikusan keresse az új üzeneteket, akkor jelölje be az Új levelek automatikus lekérdezése ... percenként négyzetet, és adja meg a gyakoriságot percben.

Válassza ki a „Gyors újraszinkronizálás használata, ha a kiszolgáló támogatja” négyzetet, ha az IMAP kiszolgáló támogatja az IMAP4 kiterjesztéseket a gyors postafiók-újraszinkronizáláshoz.

Megadhatja azt is, hogy az Evolution az új üzeneteket az összes mappában, vagy csak a feliratkozottakban keresse-e.

Döntse el, hogy az Evolution használjon-e egyéni parancsokat az IMAP-kiszolgálóhoz csatlakozáshoz.

Döntse el, hogy az Evolution csak a feliratkozott mappákat jelenítse-e meg.

Döntse el, hogy az Evolution felülbírálja-e a kiszolgáló által megadott mappanévtereket.